Foto: Qashqadaryo viloyati favqulodda vaziyatlar boshqarmasi 22 oktyabr kuni Qashqadaryo viloyati Qarshi shahridagi xonadonlarning birida yong‘in sodir bo‘ldi. Bu haqda viloyat favqulodda vaziyatlar boshqarmasi xabar berdi. Qayd etilishicha, soat taxminan 11:50 atrofida Qarshi shahri FV bo‘limiga «Aralovul» MFY Oq oltin ko‘chasida yashovchi fuqaro A.Sh. xonadonida yong‘in sodir bo‘layotgani to‘g‘risida xabar kelib tushgan. Xabarga ko‘ra, yong‘in sodir bo‘lgan manzilga 3 ta yong‘in qutqaruv ekipaji jalb qilinib, yong‘in manziliga soat taxminan 12:00 atrofida yetib borib, yong‘in to‘liq soat taxminan 12:30 atrofida bartaraf etilgan. Yong‘indan uyning 60 kvadrat metr maydonda ichki va tom qismi yongan. Hodisa oqibatida hech kim tan jarohati olmagan. Hozirda yong‘in sabablari aniqlanmoqda.